Конкурс праходзіў два дні. Першы дзень канкурсанты працавалі на сцэне. Гэта было каманднае прывітанне кожнай вобласці, уласная “Візітная картка”, дзелавая гульня з гледачамі, у час якой члены журы задавалі самыя каверзныя пытанні, і апошні конкурс – “Рэклама тавару”. За кароткія пяць-дзесяць хвілін трэба было паказаць тое, што было падрыхтавана, не разгубіцца і лаканічна, граматна раскрыць свае веды. З апошнім конкурсам дзяўчыне асабліва пашанцавала. У сваім магазіне яна працуе ў аддзеле малочных тавараў, і на конкурсе ёй выпала рэкламаваць ёгурт “Савушкін прадукт”. У камандным прадстаўленні дзяўчаты нагадалі журы пра тое, што любыя складанасці па плячы прадаўцам Гомельшчыны, якія гасцінна сустракалі сёлета пакупнікоў на рэспубліканскіх “Дажынках”, а на фінале галіновай спартакіяды ў Маладзечне ў гэтым годзе сталі лепшымі.